google/wiki40b huggingface dataset:
Honoratus

Bakgrunn

Det er en uavklart uenighet om hans fødested, og dødsdatoen kan drt også være litt strid om. Det antas at han ble født i det nordlige Gallia og at han stammet fra en romersk konsulfamilie. Honoratus fikk en fremragende utdannelse.

Kristen

Han konverterte til kristendommen sammen med sin bror Venantius, og seilte med ham fra Marseille rundt år 368, under ledelse av en hellig mann ved navn Caprasius, for å besøke de hellige steder i Palestina og dessuten lauræ i Syria og Egypt. Men så døde Venantius plutselig i Methone i provinsen Achaia, og dermed kunne de ikke reise videre. De vendte tilbake til Gallia via Italia, og etter et opphold i Roma på veien, dro Honoratus til Provence.

Eneboer

Der, etter oppmuntring fra biskop Leontius av Fréjus, slo han seg ned på en av Lérinsøyene (nå kalt Île Saint-Honorat) i den hensikt å bo der som eneboer.
Mange disipler flokket seg snart om ham, blant dem Lupus av Troyes, Eucherius av Lyon og Hilarius av Arles. slik oppstod abbediet Lérins, som skulle bli så berømt, og på 400- og 500-tallet var inkubasjonsstedet for mange fremstående biskoper og bemerkelsesverdige kirkelige forfattere. Hans Regel var for det meste bygget på St. Pachomius' regel. Det antas at St. Patrick fikk opplæring her for sitt misjonsarbeid i Irland.

Erkebiskop

Honoratus' ry for stor hellighet var så stor i det sørøstlige Gallia at han i 426, etter mordet på erkebiskop Patroclus av Arles, ble kalt ut av sitt eneboerliv og gjort til hans etterfølger på erkebispestolen, som var blitt alvorlig rokket av ariansk og manikeistisk tankegods. Hsn synes å ha lyktes med å gjenopprette orden og ortodoksi, og samtidig utøve ledelsen fra anstand over munkene i Lérins. Imidlertid er det ikke blitt bevart noe skriftlig fra hans styre.
Han døde i Hilarius' armer. Dette var en av hans disipler og sannsynligvis en slektning, som så etterfulgte ham på erkebispestolen i Arles. Hilarius skrev Sermo de Vita Sancti Honorati sannsynligvis rundt år 430.
Svenska folkskolans vänner

Svenska folkskolans vänner er en organisasjon for støtte av finlandssvensk undervisning. Organisasjonen ble dannet i 1882 og har sete i Helsingfors.
Foreningen rettet tidligere sin oppmerksomhet mot barneskolen og barnehager, men har i de senere årene lagt tyngdepunktet på livslang læring. Den gir betydelig støtte til finlandssvensk kulturarbeid.
Svenska folkskolans vänner eier en rekke folkehøyskoler i Finland. I 1972 overtok foreningen aksjemajoriteten i Schildts Förlags Ab. Fra 2009 bekoster foreningen nettutgaven av Uppslagsverket Finland.
Gjennom donasjoner er foreningen blitt tilført en rekke fond, hvis avkastning brukes til kulturstøtte. Årlig utdeles rundt 3,5 millioner euro til prosjektstøtte, stipend og priser.
Arthur Johan Hertzberg

Biografi

Han var sønn av den kjente teologen og skolemannen og senere statsråd Nils Christian Egede Hertzberg som var førstelærer på Hamar seminar da Arthur Johan ble født. Men han var bare seks år da faren ble ekspedisjonssjef i Kirkedepartementet og fikk derfor sin oppvekst i Kristiania. Han ble student i 1889 og cand.real. i 1898. Året etter ble han utsendt til Kina av Kinamissionen for å arbeide som lærer ved Liangigai stasjon i Laohokow, hvor man hadde samlet misjonens skolearbeid.
I 1900 gikk han ut av NLM på grunn av ordinasjonsspørsmålet og ble da antatt av Det Norske Misjonsselskap. Han studerte deretter teologi ved Misjonsskolen i Stavanger og ble ordinert av biskop Arnoldus Hille i 1903. Samme år kom han tilbake til Kina. Fram til 1907 arbeidet han i Yiyang, deretter var han til 1913 styrer på Taohualun. I 1908 etablerte han middelskolen der. Den styrte han til 1923, da han ble lærer ved Taohwalun Lutheran College. Han kom hjem til Norge for godt i 1931.
Arthur Johan Hertzberg ble i 1900 gift med Fredrikke Mariane Johanne Øverland, født i Kvikne 22. juni 1873, død i Oslo 23. oktober 1930. Hun var datter av sokneprest Gerhard Andreas Øverland og hustru Cathrine Margrethe Cecilie Johanne, født Wisløff. Fredrikke var utdannet lærer. Et av barna deres var flygeren Jens Skjelderup Hertzberg (1909–1942). 
I 1922 kom heftet Kinesergutten og korset ut i Stavanger, skrevet av Arthur Hertzberg.
11. november

Navnedag

Morten, Martin, Martine.
Navnedagen er etter den hellige Martin av Tours, tiggernes og Frankrikes skytshelgen. I Norge feiret man mortensmesse og spiste gås, da Martin angivelig gjemte seg i gåseflokken for å slippe å bli biskop.
Skjærsilden

Skjærsilden eller purgatoriet, renselsesstedet, er ifølge katolsk lære en renselse som frelste sjeler må gjennomgå før oppstandelsen.  Pinen kan forkortes gjennom egne eller andres gode gjerninger, eller ved sjelemesser.
I renselsesstedet er de sjeler som visselig har evigheten i paradiset som sluttmål, men som ennå ikke er tilstrekkelig lutret for å kunne tre inn; jfr. Åp. 21,27 og Heb. 12,23. Alle sjeler som passerer skjærsilden, kommer til Himmelen, den er altså ikke en slags mildere form av Helvete.
Læren om skjærsilden har sin bakgrunn i gammel jødisk tro, og er reflektert i 2. Makkabeerbok, som av katolikker regnes som del av Det gamle testamente. I 2. Makkabeerboks 12. kapittel finner vi et historisk bevis på at jødene bad for sine avdøde. Det handler om den heltemodige Judas makkabeeren, som fører sine menn i krig mot Israels fiender. Noen få jøder faller i makkabeernes hær. Det viser seg senere at de bærer hedenske amuletter under klærne. Dette var en synd som Loven forbød. Judas samler da inn 2.000 drakmer sølv og sender dem til Jerusalem, for at prestene i tempelet skal bære frem et syndeoffer for de fallende, så de kan bli forløst fra sine synder. Denne skikken  (å be og ofre for de avdøde) blir her betegnet som en from og gudfryktig handling.

I kunsten

I Dantes «Den guddommelige komedien» er skjærsilden (Purgatorio) andre bok. I Dantes middelalderske verdensbilde befinner helvete seg inne i jordkulen. Helvete er traktformet, og synderne er plassert dypere jo verre synder de har begått, de verste helt inne i jordens midte sammen med djevelen. Den jorden som ble sprengt ut for å gi plass til helvete, danner et fjell på undersiden av jordkulen, stikk motsatt Jerusalem, og kalles Skjærsildfjellet. Her strever syndige mennesker seg møysommelig opp mot toppen, i forvissning om at frelsen venter dem. Slike presise forestillinger mangler imidlertid i norske kilder.
Betania Kristiansund

Betania Kristiansund er en kristen frikirkelig menighet i  Kristiansund, tilsluttet den norske pinsebevegelsen. Betania Kristiansund ble stiftet 1936. 
Menigheten har 56 medlemmer, medregnet tilhørige, det vil si barn av døpte medlemmer.
Betania Kristiansund er engasjert i misjonsarbeid i Karelen i Russland, Ukraina og Kina. De støtter K.A.B.A. sitt arbeide.
Mommsenstadion

Historie

Stadionet ble innviet 17. august 1930 som «SCC-Stadion», etter fotballklubben SC Charlottenburg (SCC Berlin). De høye driftskostnadene førte til at klubben måtte leie ut tribuneanlegget til Mommsen-gymnasiet, oppkalt etter historikeren Theodor Mommsen. I 1934 ble stadionet omdøpt til Mommsenstadion. Gymnasiet har senere endret navn til Heinz-Berggruen-Gymnasium, oppkalt etter kunstsamleren Heinz Berggruen.
Mommsenstadion ble under sommer-OL 1936 brukt til de innledende rundene av fotballturneringen. Norges lag som senere ble kjent som «bronselaget», spilte 3. august 1936 mot Tyrkia og vant kampen 4–0 etter to scoringer av Alf Martinsen, en av Arne Brustad og en av Reidar Kvammen.
Anlegget ble sterkt skadet under den andre verdenskrigen, men i 1948 frigitt av de britiske okkupasjonsstyrkene for foreninger og breddeidrett. I årene 1950 til 1956 ble det fullstendig renovert og inntil 1987 kontinuerlig utvidet og modernisert.
Fra slutten av den andre verdenskrigen har stadionet også vært hjemmearena for fotballklubben Tennis Borussia og Berlin Rebels, SCC Berlins lag i amerikansk fotball.

Arkitektur

Mommsenstadion er oppført i modernistisk stil etter planer av Fred Forbát. Fasaden mot Waldschulallee er i tre etasjer, 104 meter lang, bare oppdelt av to eliptisk formede hovedinnganger til tribuneanlegget.
Parasalvazaon

Levevis

Larvene lever inne i død ved,

Utbredelse

Arten er bare kjent fra Tanzania.
Opoptera

Utseende

Middelsstore til store, bredvingede, brune sommerfugler. Hos noen arter har bakvingen en kort stjert. Oversiden er brun, gjerne med et oransje skråbånd i forvingen.

Levevis

Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever på forskjellige planter, blant andre bambus og arter i ananasfamilien (Bromeliaceae). Flere arter kan leve på bananplanter og gjøre noe skade i plantasjer. De voksne sommerfuglene blir tiltrukket til gjærende frukt.
Jason Grimsley

Bruk av dopingmidler

I september 2006 innrømmet Grimsley å ha brukt veksthormoner, amfetamin og steroider gjennom deler av karrieren.
Columbus (Texas)

Columbus er en by i den amerikanske delstaten Texas med et areal på 7,3 km². Ved folketellingen i 2010 hadde Columbus 3 655 innbyggere. Columbus er administrasjonssete i Colorado County.
De første engelskspråklige bosetterne, som også grunnla stedet, ankom hit i 1821.
Pasient- og brukerombud

Pasient- og brukerombud er norske ombudsmenn som skal støtte pasienter og pårørende når de trenger råd, veiledning og informasjon om pasientrettigheter. Ordningen med pasient- og brukerombud i hvert fylke er statlig og lovfestet i pasient- og brukerrettighetsloven kapittel 8. Ombudene skal ta vare på pasientene og brukernes behov, interesser og rettssikkerhet overfor helse- og sosialtjenesten, og bidra til å bedre kvaliteten i tjenestene. Ombudets arbeidsområde er offentlige spesialisthelsetjenester og kommunale helse- og sosialtjenester.
Pasient- og brukerombudene er en rådgivende instans for pasienter og pårørende. Ombudene er selvstendige og uavhengige, men har ikke formell makt. Ordningen er administrativt knyttet til Helsedirektoratet. Ombudene har taushetsplikt og ordningen er gratis. De som henvender seg til ombudet kan kreve å være anonyme. Både pasienter, pårørende og helsepersonell kan ta kontakt.
Pasient- og brukerombudet kan gi informasjon om hvilke rettigheter en har som pasient og/eller bruker. Ombudene kan gi råd og veiledning og hjelpe med å formulere og videreformidle spørsmål og/eller klager. Ombudene kan også bidra som konfliktløser og hjelpe til i dialog med helsepersonell/sykehus, sykehjem, allmennlegetjeneste og andre som gir helsehjelp og sosiale tjenester.
Ombudenes erfaringer blir brukt til å gi tilbakemeldinger for å bidra til øket kvalitet i tjenestene.
Det er avgjørende at pasienter er informert om sin helsetilstand og om planlagt behandling. Pasientene må få tilbud om kopi av henvisinger, epikrise og journal. Dette gir pasienten reell medvirkning og bidrar til at pasienten selv kan ivareta sine interesser på en bedre måte.
Ombud finnes pr. 2016 i alle fylker.
Maamingidae

Utseende

Små, nokså spinkle, gulbrune vepser. Antennene er lange og trådformede, hodet rundt med forholdsvis små, ovale fasettøyne. Vingene er velutviklede men med redusert årenett. Beina er nokså korte og spinkle. Hunnens eggleggingsrør er kort.

Levevis

Av de to kjente artene, som begge er relativt vanlige i noen områder på New Zealand, lever Maaminga rangi i fuktige skoger, spesielt av kaurifuru, på Nordøya, mens Maaminga marrisi lever i kratt, mest på små øyer utenfor New Zealand, men den er også funnet på heier over tregrensen. Ellers er ingenting kjent om biologien deres, men man kan anta at de sannsynligvis er parasitoider.
APP-6A

APP-6A er en NATO-standard for kartsymobler. Den opprinnelige versjonen, APP-6, stammer fra 1986, og APP-6A ble tatt i bruk i 2001. Dokumentet som beskriver standarden heter STANAG 2019 (nåværende utgave 4), og i USA omtales den som MIL-STD-2525B.
Denne artikkelen viser bare et lite utdrag av standarden, som er på hundrevis av sider med detaljerte symboler.

Annen informasjon

Nede til venstre for symbolet kan navnet på avdelingen vises og nede til høyre kan navnet på høyere avdeling avdelingen tilhører vises. Som et eksempel kan vi se på kompani A egen 42. mekaniserte infanteribataljon:
En fiendtlig motorisert panserverndivisjon, en usannsynlig type avdeling, kunne sett ut som det her:
Kalvøya naturreservat

Kalvøya naturreservat er et vernet strandområde på nordsiden av Kalvøya som består av overordoviciske bergarter fra etasje 4a til 5b i Oslofeltet. Bergartene består av kalksandstein som er avsatt i en kanal, i tillegg til vekslende leir- og kalklag som er typisk for Oslofeltets kambrosilur. Opprettet som naturreservat den 15. januar 1988, 15 daa.
Conor McLaughlin

Landslaget

Han ble tatt ut i Nord-Irlands EM-tropp til EM i Frankrike 2016.
Xunyang (Ankang)

Xunyang (kinesisk: 旬阳县; pinyin: Xúnyáng Xiàn) er et fylke i provinsen Shaanxi i Folkerepublikken Kina. Det ligger i byprefekturet Ankang.
Folkemengden var på 445 934 innbyggere i 1999.

Samferdsel

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Tormestorp

Tormestorp er et tettsted i Hässleholm kommune i Skåne län i Sverige. I 2010 hadde tettstedet 1 050 innbyggere.
Siavash Mobasheri

Biografi

Siavash Mobasheri ble født i Iran, og kom til Norge som 13-åring i 2002. Mobasheri er den første lederen av Rødt Oslo med ikke-europeisk bakgrunn. Han vokste opp i Valdres, men flyttet til Oslo og bosatte seg på østkanten av Oslo i 2009. Han ble valgt til leder i Rødt Oslo på Rødt Oslos årsmøte i mars 2018. 
Når det gjelder fotball så startet han sin junior og seniorkarriere i Valdres FK, hvor han debuterte i 3. divisjon i 2007. Følgende sesong feiret Valdres FK sin opprykk til 2. divisjon. Mobasheri ble i 2008 beskrevet av Oppland Arbeiderblad som «kanskje klubbens største talent, Valdres FKs Doffen-kopi er fra Bagn…» I den følgende sesongen fikk Mobasheri sin debut i 2 divisjon mot Strømsgodset 2.
Mobasheri signerte sin første kontrakt med Elverum Fotball i 2011. Han var fast inventar på laget som rykket opp fra 2. divisjon i 2012. Han fikk sin Adeccoliga debut fra start i første seriekamp borte mot Kristiansund. 
Mobasheri meldte overgang fra Elverum Fotball til KFUM Oslo i 2015. På grunn av andre prioriteringer har Mobasheri trappet ned fotballen, og spiller for Romsås IL.
Smeringaspis

Utseende

Middelsstore, avlangt ovale, matte, brunlige (i alle fall på døde eksemplarer) skjoldbiller. Sett fra siden er de lavt hvelvede. Oversiden er mer eller mindre hårete. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen avlangt oval. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en nesten kontinuerlig kurve.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er vidt utbredt i Afrika, fra Senegal og Tanzania i nord til Sør-Afrika i sør.
John Grieg

Liv

Han var sønn av bankbestyrer John Grieg og Jutta Camilla Lous, og bror av skipsmegleren Joachim Grieg. Selv var han gift med Marie Jebsen, datter av Peter Jebsen. Etter å ha vært elev ved Bergens katedralskole utdannet han seg til bokhandler i København og til boktrykker i Göteborg. Tilbake i Bergen i 1877 ble han opptatt i onkelen Georg Griegs boktrykkeri, som han i 1882 overtok i sitt eget navn. Han omdannet trykkeriet til en moderne bedrift, som snart ble et av Norges ledende trykkerier. Ved hans død hadde det omkring 100 ansatte.
Ved siden av trykkerivirksomheten støttet Grieg opprettelsen av tidsskriftene Samtiden og Naturen, og han var forlegger for en rekke yngre norske forfattere, blant andre Sigbjørn Obstfelder og Vilhelm Krag. Han var involvert i en rekke tiltak i sin hjemby Bergen, blant andre musikkfesten i 1898.
Makromastix

Utseende

En nokså liten, avlang og slank, ensfarget brunrød trebukk. Antennene er tynne og omtrent litt lengre enn kroppen. Pronotum er avrundet, litt bredere enn langt, dekkvingene jevnbrede, avrundede i spissen. Beina er middels lange, nokså slanke.

Utbredelse

Arten er bare kjent fra Mexico (Morelos, Puebla).
Huset Bernadotte

Huset Bernadotte [bɛɳäˈdɔtː] er en slekt som kommer fra berglandskapet Béarn i Pyrenéene. Huset stemmer fra franskmannen Jean Baptiste Bernadotte (1763-1844) som ble marskalk av Frankrike, fyrste av Pontecorvo og tilslutt konge med navn Karl XIV Johan av Sverige og Karl III Johan av Norge. Huset Bernadotte har regjert i Sverige siden 1818, og i Norge mellom 1818 og 1905.
Juridisk sett er huset Bernadotte en ikkegenealogisk sidelinje at huset Oldenburg (Holstein-Gottorpska ætten), da Jean-Baptiste Bernadotte ble adoptert av Karl XIII av Sverige i 1810.
Etter finskekrigen i 1809 tapte Sverige Finland, som hadde utgjort halvparten av det svenske riket. Sinnet mot kong Gustav IV Adolf førte til et statskupp og Gustav Adolfs onkel, den barnløse Karl XIII, erstattet ham. Dette var bare en midlertidig løsning og i 1810 valgte Standsriksdagen en marskalk av Frankrike, Jean-Baptiste Bernadotte, som arving til den svenske trone.

Slektstre

Karl XIV Johan
x Desideria
│
└─>Oscar I
   x Josefine av Leuchtenburg
   │
   ├─>Karl XV
   │  x Louise av Nederland
   │  │
   │  ├─>Lovise
   │  │ x Frederik VIII av Danmark
   │  │
   │  └─>Carl Oscar
   │
   ├─>Gustaf
   │
   ├─>Oscar II
   │  x Sofia av Nassau
   │  │
   │  ├─>Gustaf V
   │  │  x Victoria av Baden
   │  │  │
   │  │  ├─>Gustaf VI Adolf
   │  │  │  x Margareta av Storbritannia
   │  │  │  x Louise Mountbatten
   │  │  │  │
   │  │  │  ├─>Gustaf Adolf
   │  │  │  │  x Sibylla av Sachsen-Coburg-Gotha
   │  │  │  │  │
   │  │  │  │  ├─>Margaretha
   │  │  │  │  │  x John Ambler
   │  │  │  │  │
   │  │  │  │  ├─>Birgitta
   │  │  │  │  │  x Johann Georg av Hohenzollern
   │  │  │  │  │
   │  │  │  │  ├─>Desirée
   │  │  │  │  │  x Niclas Silfcerschiöld
   │  │  │  │  │
   │  │  │  │  ├─>Christina
   │  │  │  │  │  x Tord Magnuson
   │  │  │  │  │
   │  │  │  │  └─>Carl XVI Gustaf
   │  │  │  │     x Silvia Sommerlath
   │  │  │  │     │
   │  │  │  │     ├─>Victoria
   │  │  │  │     │
   │  │  │  │     ├─>Carl Philip
   │  │  │  │     │
   │  │  │  │     └─>Madeleine
   │  │  │  │
   │  │  │  ├─>Sigvard
   │  │  │  │
   │  │  │  ├─>Ingrid
   │  │  │  │  x Frederik IX
   │  │  │  │
   │  │  │  ├─>Bertil
   │  │  │  │  x Lilian Davies
   │  │  │  │
   │  │  │  └─>Carl Johan
   │  │  │
   │  │  ├─>Wilhelm
   │  │  │  x Maria Pavlovna av Russland
   │  │  │  │
   │  │  │  └─>Lennart
   │  │  │  
   │  │  └─>Erik
   │  │
   │  ├─>Oscar
   │  │
   │  ├─>Carl
   │  │  x Ingeborg av Danmark
   │  │  │
   │  │  ├─>Margaretha av Sverige
   │  │  │
   │  │  ├─>Märtha
   │  │  │
   │  │  ├─>Astrid
   │  │  │
   │  │  └─>Carl
   │  │
   │  └─>Eugen
   │
   ├─>Eugénie
   │
   └─>August av Sverige
      x Teresia av Sachsen-Altenburg
Pederasti

Pederasti (gresk: παιδεραστία, paiderastia, fra παῖς, «gutt», og ἐραστής, «elsker») betegner en institusjonalisert form for homoseksualitet i antikkens Hellas mellom menn og unge menn (gutter). Det synes å ha vært et vanlig forekommende og til dels akseptert idealisert forhold mellom en voksen mann og ung gutt utenfor familien i antikkens greske samfunn i polis. I tillegg til den seksuelle andelen, som var mindre uttalt, var det også en pedagogisk andel som var mer vektlagt. Innebygd i denne idealiserte ideologien om menns opphøyde vennskap, lå det et element av kvinneforakt ved at menn utelukkende kunne ha et intellektuelt forhold til andre menn, og ikke til kvinner. Se også artikkel Prostitusjon i antikkens Hellas.
Historisk har pederasti eksistert i et mangfold av skikker og praksis innenfor ulike kulturer. Statusen til pederasti har endret seg i løpet av historien, til tider betraktet som et ideal og andre ganger som en forbrytelse. I Europas historie har den mest strukturerte kulturelle manifestasjonen vært i antikkens Athen, og synes mest framtredende på 500-tallet f.Kr. Gresk pederastis ulike former ble underlagt filosofiske samtaler hvor den kjødelige, sanselige typen var ugunstig sammenlignet med den erotiske, dog åndelige og moderate former.
Den lovlige status til pederasti i de fleste land i dag er bestemt av om det er eller ikke er gutter som har nådd lovlig seksuell minstealder. Ulovlige former for pederasti faller inn under loven om seksuelt misbruk av barn. Barn har rett til å bli beskyttet mot alle former for seksuell utnytting og misbruk, i henhold til artikkel 34 i Barnekonvensjonen.
The Cambridge Dictionary of Philosophy

The Cambridge Dictionary of Philosophy er et filosofisk oppslagsverk utgitt av Cambridge University Press og redigert av Robert Audi. Oppslagsverket har blitt utgitt i to utgaver siden 1995.
Avvisningsfronten

Avvisningsfronten (arabisk: جبهة الرفض) var en politisk koalisjon dannet i 1974 av radikale palestinske fraksjoner som avviste tipunktsprogrammet som ble tatt i bruk av Palestinas frigjøringsorganisasjon (PLO) på dens 12. palestinske landsmøte (PNC).
Østre Romerike Fotballkrets

Østre Romerike Fotballkrets er en tidligere krets i Norges Fotballforbund.
Romerike Fotballkrets ble stiftet 29. oktober 1911. 
Kretsen ble delt i Lillestrøm og Omegn Fotballkrets, Eidsvold og Omegns Fotballkrets og Øvre Romerike Fotballkrets i 1922. 
Øvre Romerike Fotballkrets skiftet navn til Østre Romerike Fotballkrets i 1931.
Vestre Romerike Fotballkrets og Østre Romerike Fotballkrets ble samlet til Romerike Fotballkrets i 1970.
Höök

Handlingen

Eva Höök har akkurat blitt sjef for kriminalpolitiet (länskriminalen) i Luleå. Hun flytter til Luleå og bor hos sin bror med sin sønn Lasse. Foruten at hun forsøker å løse ulike saker har hun også ett komplisert privatliv, for eksempel med en sønn som har det vanskelig på skolen.
Lykkespill (TV-serie)

Handling

Lykkespill starter med at en leiegårdsbeboer blir funnet død i sitt kjøkken etter at han satte på en ny stekepanne han hadde vunnet på bingo. Stekepannen var plassert blant premiene og en mystisk, skallet person påla bingolederen å gi den til den som senere ble offeret.
Under et besøk hos enkefru Halvorsen i Tøyengata, blir pensjonist Brockmann og hans venninne, Agathe Skram, vitne til et mord. De hygger seg med Nitimen og morgenkaffe, kaster et blikk ut av vinduet, og ser en mann segne om på kjøkkenet i en leilighet tvers over gata. Politiet anser først dødsfallet som naturlig, mens Brockmann iverksetter grundigere undersøkelser. Snart er Helmer & Sigurdson i gang med å etterforske et mord der sporene stadig leder til en mystisk og ukjent skallet mann.
Cape Discovery (Nunavut)

Cape Discovery på Ellesmereøya i Canada er et utgangspunkt for ekspedisjoner til Nordpolen. Det var startpunkt for den første sommerekspedisjonen som forsøkte å nå Nordpolen med Cecilie Skog og Rune Gjeldnes sommeren 2011.
Pennsylvania Hospital

Pennsylvania Hospital («Pennsy») er et sykehus i Center City, Philadelphia, for tiden tilknyttet Universitetet i Pennsylvanias helsesystem («Penn Health System»).
Pennsylvania Hospital var det første sykehuset i den nye verden og i USA. Det ble grunnlagt i 1751 av Benjamin Franklin og Thomas Bond. Det har også det første medisinske bibliotek i USA.
Fotogrammetri

Fotogrammetri er faget, vitenskapen og den indirekte måleteknikken som brukes når en ved hjelp av fotografiske eller digitale bilder observerer og bestemmer egenskaper som for eksempel beliggenhet, form, størrelse og identitet for avbildet terreng eller andre gjenstander. Selve ordet «fotogrammetri» er satt sammen fra gresk fos - lys, grafein - skrive, tegne og metron - mål.